«Gubbene» feiret Kaia

I august vant Kaia Risdal Lorentzen og Rigals Solaris Blue Norsk Breeders Trophy 5 års 2022 her på AGR. I september tok ekvipasjen turen for å representere Norsk Varmblods under årets FEI WBFSH Jumping World Breeding Championship 2022 i Belgia. En sånn prestasjon mente deltagerne på «Gubbevolta» at måtte feires litt ekstra.

Helt siden 2014 har Kaia vært instruktør for det som kanskje er den lengst eksisterende gruppen i rideskolen her på AGR. Hver onsdag kveld klokken 18:45 stiger «gubbene» (og noen heldige damer) opp på skolehestene i rideskolehallen. 
· Jeg har deltatt på «Gubbevolta» i hele 33 år, forteller Finn.
· Det har vært noen fine år og vi fortsetter så lenge Kaia gidder å fortsette med å undervise oss, ler han.

Etter ridningen og stell av hestene er unnagjort samles gjengen i kaféen i skolestallen for kaffe. «Gubbevolta» har også egen sommer og vinteravslutning hos House of Enny på Feviktoppen.
· Der får vi komme selv om vi lukter hest, ler de.

Denne dagen var det derimot Kaia som ble feiret med kake i kaféen etter endt ridetime. 
· En sånn prestasjon fortjener litt ekstra oppmerksomhet, er alle enige om.

Her kan du få lese Kaia og Gunn Inger Risdal som er både mor til Kaia og eier av hesten Rigals Solaris Blue sine egne ord om turen til Belgia.


Hei!

Vil med dette bare fortelle hvordan det var å få lov til å ta turen til FEI WBFSH Jumping World Breeding Championship, i Zangersheide.

Det starte med å klargjør en gammel lastebil for reisen, hjemmelaget. Så en liste over hva som hesten trenger på turen, utstyr og mat. Og det samme gjelder jo da for sjåfør og rytter. Kan røpe allerede her at vi erfarte at ALLE pakket med mer enn det vi trengte. Hesten vi reiste med er 5 år og ikke den mest erfarne på lange reiser, men siden den fikk selskap av bestevennen første del av turen tok han det som en verdensvant hest. Og oppstart var med mandagsbåten kl 08:00 fra Kr.sand og målet for dagen var Rødekro. Der skulle bestevennen av, og etter 10 min. kjøring innlosjerte resten av oss hos Robin Grauff. Og der var det jo nye venner for vår 5 åring, slik at nye «bestevenn» kom raskt.

Etter hvile resten av mandagen + tirsdagen, lastet vi opp på kvelden, for å slippe køer og rush gjennom Hamburg. Og vel fremme i 7:30 tiden fikk vi pakket greit ut, parkert både hest og lastebil. Hesten var sliten, da han sikkert ikke sov/slumret på bilen. Og jeg tenkte, «er det noe igjen å ri på?» Men god frokost ble servert han, og etter den var han ikke verre på det annet enn at han la seg for sove. Og når vi kom for å servere lunsjen, stod han våken og klar og helt seg selv igjen.

Først runde gikk i 1,25 m og han viste tydelig at han viste hva det gikk i, og trakk til alle hindrene. En stor fin 3 kombinasjon forserte han med glans, men tok med seg 4 bommer den dagen. Men jeg var veldig fornøyd med hvordan han jobbet ute på banen.
 
Andre runden gikk og i 1,25m og nå var nok skuldrene til rytteren senket seg noe. Bedre ridning enn dagen før, som igjen resulterte i 1 bom ned + 2 tidsfeil.  Og hesten virket fremdeles at han satt inne med overskudd.
 
Tredje runden, B-finalen gikk i 1,25, og både hest og rytter hadde vokst med oppgaven og prestere enda bedre siste dagen.  Men kun 1 bom ned og for oss på utsiden så det ut som det kun var luftrykket som fikk den til å falle.  Men fremdeles tenker jeg på alle rundene med et smil, for han oppførte seg som om det var hans bane i alle rundene.  Kikket ikke på et hinder, heller ikke på den hysteriske oransje 3 kombinasjonen og det var moro å betrakte.
 
Omgivelsene var flotte, uten å virke prangende, mye mennesker som hadde samme interesse, nemlig å få hestene til å trives og yte. Er så stolt av rytter og hest, som for øvrig også er hjemmelaget begge to.
 
Da B-Finalen ble avviklet fra morgenen og vi ikke hadde så sent startnr. pakket vi bilen og hesten og takket for oss, for å kunne kjøre jevnt opp til Rødekro i Danmark, uten køer og slik.  Der ble hesten gjenforent med bestevennen ved midnatt og fikk sove noen timer.
 
Oppsart kl 07:00 på søndag, for å rekker ferjen kl 12:15.  Og denne delen av turen var også en fornøyelse og uten kø i tollen, så var det jo bare å forsyne seg av buffeen på båten og mimre over det vi fikk være med på.  Så dette er noe som vi lett kan ønske å bli med på igjen.

MVH Gunn Inger, Kaia og Rigals Solaris Blue.
 

